Мария Илиева
Със цвят на жасмин

chitanka.info

Със цвят на жасмин,

вечерта със пръсти заплита

дъх на треви

                и милувка на залез.

Като ято от птици

свободни политат

мечти,

като сън на дете лъчезарни.

Дишат звездите.

Покрити във злато

от стопена,

                червена милувка.

Затвори очи.

И ме чувствай.

Топлата длан на нощта

нека те гали,

                        заедно с мене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.